আলো সোই দেখ সোই বিহাৰে চলিয়া কানু
'''।।ৰাগঃ মল্লাৰঃ ৰক্ততাল।।

                  ধ্ৰুং|| আলো সোই, দেখো সোই বিহাৰে চলিয়া আছে কানু|
                          শ্যাম তনু শোহে জিনি কোটি কোটি ভানু||

                 পদ।। আভীৰ বালক পাছে আগে চলে ধেনু|
                         সুচান্দ বয়নে বায় সুমধুৰ বেণু||
                         অৰুণ অপাঙ্গে চায় মধুৰ হাসিয়া|
                         বাংশীৰ স্বৰে ঝুৰে ধাৰে সুৰস অমিয়া||
                         কোটি গজৰাজ জিনি চলে ধীৰে ধীৰে|   
                         কতনা মাধুৰী আছে কলিয়া শৰীৰে||
                         চৌভিতি বালক চলে জয় জয় ৰোলে|
                         কানাইৰ কৌতুক ৰঙ্গে হৃদয় হিন্দোলে||
                         শ্যাম সুমধুৰ কোন বিধি নিৰমিল|
                        দেখি লাজে হৃদি মাজে কাম লুকি দিল||
                         কহয় মাধৱ শুন গোৱালৰ জীৱ|
                        ওই শ্যাম গুণনিধি জগতৰ জীৱ||
 বৰগীত
মাধৱদেৱৰ বৰগীত